Document ID: /roh_data/filtered/Bilingualer_Corpus_interleaved-it-rm.jsonl.gz/1682

This is a text translated from Italian to Rumantsch Grischun.
Il nuovo diritto federale implica adeguamenti nelle disposizioni cantonali relative al registro di commercio

Le disposizioni giuridiche cantonali relative al registro di commercio vanno adeguate alle nuove direttive della Confederazione. Il Governo grigionese ha licenziato il relativo messaggio sulla revisione parziale della legge d'introduzione al Codice svizzero delle obbligazioni a destinazione del Gran Consiglio, che discuterà l'affare nella sessione di febbraio 2010.

Il 1°gennaio 2008 la Confederazione ha posto in vigore la revisione totale dell'ordinanza federale sul registro di commercio. Gli adeguamenti hanno conseguenze sulle procedure e sulle competenze, come pure sulle autorità di vigilanza e di ricorso e su quelle competenti per le ammende. Hanno subito modifiche anche le disposizioni relative alla cancellazione d'ufficio di una società dal registro di commercio e alle reiscrizioni di un ente giuridico cancellato.

Alle nuove direttive della Confederazione deve ora essere adeguato anche il diritto cantonale. È ad esempio necessario ridisciplinare la vigilanza sul registro di commercio e le vie legali. Secondo il diritto attuale, l'autorità di vigilanza è anche autorità di ricorso. A titolo di novità si distingue ora tra vigilanza amministrativa (come finora il Dipartimento dell'economia pubblica e socialità) e autorità di ricorso giudiziaria (Tribunale cantonale).

Lo scopo degli adeguamenti consiste nel permettere una procedura rapida ed economica, attraverso una legislazione snella. Le nuove disposizioni cantonali relative al registro di commercio sono disciplinate nella legge cantonale d'introduzione al Codice svizzero delle obbligazioni. Di conseguenza l'ordinanza d'esecuzione concernente il registro di commercio, emanata dal Gran Consiglio, può essere abrogata.

Persona di riferimento:

Presidente del Governo Hansjörg Trachsel, Direttore del Dipartimento dell'economia pubblica e socialità, tel. 081 257 23 01

Organo: Governo

Fonte: it Cancelleria dello Stato dei Grigioni

04.12.2009
Il nov dretg federal pretenda l'adattaziun da las disposiziuns chantunalas davart il register da commerzi

Las disposiziuns legalas chantunalas davart il register da commerzi duain vegnir adattadas a las prescripziuns federalas midadas. La regenza grischuna ha deliberà la missiva correspundenta concernent la revisiun parziala da la lescha introductiva tar il dretg d'obligaziuns svizzer per mauns dal cussegl grond. Quel vegn a tractar la fatschenta en la sessiun da favrer 2010.

Per il 1. da schaner 2008 aveva la confederaziun revedì totalmain l'ordinaziun federala davart il register da commerzi. Questas adattaziuns han consequenzas per las proceduras e per las cumpetenzas sco er per las instanzas da surveglianza, da recurs e da multas. Er las disposiziuns en connex cun societads che vegnan extinguidas d'uffizi en il register da commerzi ed en connex cun la reinscripziun d'unitads giuridicas extinguidas èn vegnidas midadas.

A las prescripziuns federalas midadas sto ussa er vegnir adattà il dretg chantunal. Uschia ston vegnir regladas da nov la surveglianza dal register da commerzi e la via da recurs. Tenor il dretg vertent è l'autoritad da surveglianza er l'instanza da recurs. Da nov vegni differenzià tranter ina surveglianza administrativa (sco fin ussa il departament d'economia publica e fatgs socials) ed ina instanza da recurs giudiziala (dretgira chantunala).

La finamira da l'adattaziun è quella da pussibilitar cun ina legislaziun concisa proceduras favuraivlas e sveltas. Las novas disposiziuns chantunalas davart il register da commerzi vegnan regladas en la lescha introductiva chantunala tar il dretg d'obligaziuns svizzer. En consequenza po l'ordinaziun executiva dal cussegl grond davart il register da commerzi vegnir abolida.

Infurmaziuns:

president da la regenza Hansjörg Trachsel, schef dal departament d'economia publica e fatgs socials, tel. 081 257 23 01

Gremi: regenza

Funtauna: rg chanzlia chantunala dal Grischun

04.12.2009